Generalforsamling 2019.  
Afholdt torsdag den 28. marts 2019

***1. Valg af dirigent***

Bestyrelsen foreslog Christian Stausholm, som blev valgt. Dirigenten konstaterede at  
generalforsamlingen var lovlig.

***2. Valg af 2 stemmetællere***

Valgt blev Mogens Sommer og Jørgen Spuur.

***3. Beretning fra Støtteforeningen***

***4. Støtteforeningens regnskab 2019***

Kassereren fremlagde det reviderede regnskab. Dirigenten oplæste  
 revisionsbemærkningerne. Der blev stillet et enkelt spørgsmål vedr. udgiftsposten ”diverse”. Kassereren nævnte i flæng: maling af traktor, køb af reservedele, julefrokost m.m.

***5. Godkendelse af regnskabet***

Godkendt med applaus.

***6. Beretning om årets gang på museet ved museumsformanden***Formanden orienterede først om relationen museet og støttekredsen. Museet er en fond med en bestyrelse på 9 personer sammensat af 3 medlemmer fra støttekredsen, de øvrige fra landbrugsrelaterede organisationer. Det er støttekredsens medlemmer, som i det daglige driver museet. Dvs. uden støttekreds intet museum.   
Museet har 2018 modtaget en betydelig arv med både et kontant beløb samt 7 traktorer m.m. Besøgstallet var lidt lavere end i 2017. Formanden sluttede beretningen med en tak til støtteforeningen.

***7. Beretning om tilgang og afgang af materiel***I medlemsbladet er tilgangen oplistet. Der er skrottet 5 traktorer.

***8. Indkomne forslag***Der var ingen forslag modtaget.

***9. Valg til bestyrelsen***Der var genvalg til Hans Vilhelm Bjerre og Niels Jørgen Dahl. Lars Palle og Jens Juhl ønskede ikke genvalg. Nyvalgt blev Leif Rasmussen og Bent Trzepacz.

***10. Valg af suppleanter***Valgt blev Jørgen Spuur og Karl Ellevang Pedersen.

***11. Valg af revisorer***Niels Christian Bjerre og Ketill Lejre blev genvalgt.

***12. Eventuelt***Lars Palle takkede Jens Juhl for et mangeårigt, godt samarbejde i bestyrelsen, og hilste velkommen til to nyvalgte medlemmer. Lars takkede dirigenten for at lede generalforsamlingen på bedste vis.  
For Lars har det været en spændende tid at sidde i bestyrelsen. Forsamlingen gav den afgående formand en taktfast klapsalve.  
Dirigenten takkede forsamlingen for god ro og orden.

Referent: Hans Mølsted Jørgensen